Nummisten koulun ja päiväkodin vanhempainyhdistys ry

**VANHEMPAINYHDISTYKSEN HALLITUKSEN KOKOUS**

Aika: ti 3.12.2019 klo 18.00

Paikka: Nummisten koulun ruokala

Paikalla: Carita Linikko, Anne Kytömaa, Tanja Paasonen, Sanna Kopra, Carita Pohjolan-Pirhonen ja Laura Rosilainen

1. **Kokouksen avaus ja päätösvaltaisuuden toteaminen**

Carita Linikko avasi kokouksen klo 18.02. Todettiin kokous päätösvaltaiseksi.

1. **Valitaan kokoukselle puheenjohtaja, sihteeri ja pöytäkirjantarkastajat**

Valittiin Carita Linikko kokouksen puheenjohtajaksi, Sanna Kopra sihteeriksi sekä Anne Kytömaa ja Tanja Paasonen pöytäkirjantarkastajiksi.

1. **Joulumyyjäiset**

Päätettiin, että joulumyyjäisten organisointia varten järjestetään Whatsup-ryhmä. Pöytiä varattu tähän mennessä 17 kpl. Luokista ilmoittautunut myymään leivonnaisia, käsitöitä ym. kaikki muut paitsi 3lk. Kutoset järjestävät piparinkoristelua, eskarit todennäköisesti kasvomaalauspisteen. Tanja ilmoittaa myyjille, että toisivat omat pöytäliinat pöytien suojaamiseksi. Kyläyhdistys tarjoaa joulupuuron klo 10 alkaen. Joulupukki paikalla n. klo 10.30 alkaen. Laura hoitaa poniajelun ja Tanja tuo mahdollisesti muita eläimiä. Carita P. laittaa ilmoituksen tapahtumasta seurapalstalle sekä hoitaa tienvarsimainokset. Anne-Mari hoitaa kahvion, muut auttavat. Carita L. tilaa tukusta kahvioon luumupitkoja, piparimunkkeja tms. sekä joulupukille karkit. Joululaatikoita ei tänä vuonna hankita. Anne tulostaa lentolehtisiä jaettavaksi, Tanja jakaa lehtisen sähköpostitse ja Carita pyytää Pauliinaa tiedottamaan tapahtumasta Wilman kautta.

Sovittiin, että mahdollisimman moni vanhempainyhdistyksestä tulee pe. 13.12 klo 17 laittamaan pöytiä valmiiksi. Myyjät tulevat la paikalle klo 9.00 alkaen, Anne tulee avaamaan ovet.

1. **Muut asiat**

Carita ilmoitti, että yhdistys on saanut käyttäjätunnukset Pedanettiin. Carita on ladannut sinne yhdistyksen kokousten pöytäkirjoja ja esityslistoja.

Anne kertoi, että koululla alkaa piha-alueen kehittämishanke, johon koululaisten perheitä toivotaan mukaan.

Anne kertoi, että Seppälän koulukuvista on tullut tarjous, ja muilta yrityksiltä tulee pyytää tarjoukset talven aikana.

1. **Sovitaan seuraavan kokouksen ajankohta**

Sovittiin seuraava kokous pidettäväksi ti 14.12.2020 klo 18.00 koulun ruokalassa.

1. **Kokouksen päättäminen**

Carita päätti kokouksen klo 19.11.

Pöytäkirjan vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anna Kytömaa Tanja Paasonen